36 Ɔhene Hesekia ahenni afe a ɛto so 14 mu no, Asiria hene Senaherib+ foro bae bɛtow hyɛɛ Yuda nkurow a wɔabɔ ho ban nyinaa so, na ɔfae.+2 Ɛnna Asiria hene somaa Rabsake*+ fii Lakis+ de asraafodɔm kɛse kaa ne ho sɛ ɔnkɔ Ɔhene Hesekia nkyɛn wɔ Yerusalem. Baabi a atifi fam ɔtare no mu nsu nam no, ɛhɔ na wokogyinae+ wɔ ɔkwantempɔn a ɛkɔ ntamasifo asaase so no so.+3 Na Hilkia ba Eliakim+ a ofi* no hyɛ ne nsa, ne Sebna+ a ɔyɛ ɔkyerɛwfo, ne Asaf ba Yoa a ɔyɛ ɔhene krakye behyiaa no.4 Ɛnna Rabsake ka kyerɛɛ wɔn sɛ: “Mesrɛ mo, monkɔka nkyerɛ Hesekia sɛ, ‘Nea ɔhenkɛse, Asiria hene, aka ni: “Dɛn koraa na wode wo ho ato so yi?+5 Woka sɛ, ‘Mewɔ nyansa ne ahoɔden a metumi de ako,’ nanso ne nyinaa yɛ nsɛnhunu ara kwa. Hena koraa na wode wo ho ato no so a enti woayɛ aniammɔnho atew atua atia me yi?+6 Hwɛ! Egypt na wode wo ho ato no so, demmire* a emu abu a sɛ onipa tweri a ɛbɛwɔ ne nsam apue yi! Saa na Egypt hene Farao te ma wɔn a wɔde wɔn ho ato no so nyinaa.+7 Na sɛ moka kyerɛ me sɛ, ‘Yehowa, yɛn Nyankopɔn na yɛde yɛn ho ato no so’ a, ɛnyɛ ɔno ara na Hesekia atutu ne sorɔnsorɔmmea* ne n’afɔremuka+ na waka akyerɛ Yuda ne Yerusalem sɛ: ‘Afɔremuka yi anim na monkotow no’?”’+8 Afei wopɛ a, wo ne me wura Asiria hene+ nto nkyia: Mɛma wo apɔnkɔ 2,000, na hwɛ sɛ wubetumi anya mmarima atenatena wɔn so anaa.9 Na sɛ nteaseɛnam ne nnipa a wɔbɛtenatena apɔnkɔ so nti na wode wo ho ato Egypt so a, ɛnde wobɛyɛ dɛn atumi ako atia amrado baako a ɔyɛ me wura nkoa no mu akumaa koraa?10 Wugye di sɛ Yehowa amma me kwan a anka mɛforo aba sɛ merebɛsɛe asaase yi? Yehowa ankasa na ɔka kyerɛɛ me sɛ, ‘Foro kɔ asaase yi so kɔsɛe no.’”11 Ɛnna Eliakim ne Sebna+ ne Yoa ka kyerɛɛ Rabsake+ sɛ: “Yɛsrɛ wo, wo ne wo nkoa nka Aram kasa,*+ na yɛte; wo ne yɛn nnka Yudafo kasa mmma nkurɔfo a wɔwɔ ɔfasu no so no nnte.”+12 Nanso Rabsake kae sɛ: “Mugye di sɛ mo wura ne mo nko ara nti na me wura somaa me sɛ memmɛka nsɛm yi anaa? Wɔn a wɔtete ɔfasu no so no nka ho bi anaa? Wɔn na wobedi wɔn ankasa tiafi na wɔanom wɔn ankasa dwensɔ te sɛ mo ara.”13 Afei Rabsake gyinaa yiye, na ɔde nne kɛse teɛɛm wɔ Yudafo kasa mu+ sɛ: “Muntie ɔhenkɛse, Asiria hene no asɛm.+14 Nea ɔhene aka ni, ‘Mommma Hesekia nnnaadaa mo, na ɔrentumi nnye mo.+15 Munnni Hesekia akyi mmfa mo ho nnto Yehowa so+ nnka sɛ: “Sɛnea ɛte biara Yehowa begye yɛn, na ɔremfa kurow yi nhyɛ Asiria hene nsa.”16 Munntie Hesekia, na Asiria hene aka sɛ: “Mungow mo ho mma me na mommra me nkyɛn,* na obiara bedi n’ankasa bobe ne ne borɔdɔma, na wanom n’ankasa abura mu nsu17 kosi sɛ mɛba abɛfa mo akɔ asaase a ɛte sɛ mo ankasa mo asaase so,+ asaase a hwiit* ne bobesa foforo wɔ so, asaase a aduan* ne bobefuw* wɔ so no.18 Mommma Hesekia nnnaadaa mo nnka sɛ, ‘Yehowa begye yɛn.’ Amanaman no anyame no bi atumi agye ne nkurɔfo afi Asiria hene nsam pɛn?+19 Hamat ne Arpad anyame no wɔ he?+ Sefarwayim anyame no nso wɔ he?+ Wɔatumi agye Samaria afi me nsam anaa?+20 Aman yi anyame nyinaa mu hena na watumi agye ne man afi me nsam a enti Yehowa betumi agye Yerusalem afi me nsam?”’”+21 Nanso wɔyɛɛ komm na wɔamma no mmuae biara, efisɛ na ɔhene aka sɛ: “Mummmua no.”+22 Ɛnna Hilkia ba Eliakim a ofi* no hyɛ ne nsa, ne Sebna+ a ɔyɛ ɔkyerɛwfo, ne Asaf ba Yoa a ɔyɛ ɔhene krakye no sunsuan wɔn ntaade mu kɔɔ Hesekia nkyɛn, na wɔkaa Rabsake nsɛm no kyerɛɛ no.
twi_Latn